CELEX: C2006/108/19
Language: da
Date: 2006-05-06 00:00:00
Title: Sag C-133/06: Sag anlagt den  8. marts 2006  — Europa-Parlamentet mod Rådet for Den Europæiske Union

6.5.2006   
            
            
               DA
            
            
               Den Europæiske Unions Tidende
            
            
               C 108/12
            
         Sag anlagt den 8. marts 2006 — Europa-Parlamentet mod Rådet for Den Europæiske Union
   (Sag C-133/06)
   (2006/C 108/19)
   Processprog: fransk
   Parter
   
      Sagsøger: Europa-Parlamentet (ved H. Duintjer Tebbens, A. Caiola og A. Auersperger Matić, som befuldmægtigede)
   
      Sagsøgt: Rådet for Den Europæiske Union
   Sagsøgerens påstande
   
               —
            
            
               Annullation i medfør af artikel 230 EF af artikel 29, stk. 1 og 2, og artikel 36, stk. 3, i Rådets direktiv 2005/85/EF af 1. december 2005 om minimumsstandarder for procedurer for tildeling og fratagelse af flygtningestatus i medlemsstaterne (1).
            
         
               —
            
            
               Subsidiært annulleres direktiv 2005/85/EF i sin helhed.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter
   Til støtte for sine påstande gør Europa-Parlamentet fire anbringender gældende, nemlig en overtrædelse af EF-traktaten, Rådets manglende kompetence til at vedtage de omhandlede bestemmelser, tilsidesættelse af en væsentlig formforskrift, nærmere bestemt de anfægtede bestemmelser manglende begrundelse, og manglende iagttagelse af forpligtelsen til loyalt samarbejde.
   Idet Rådet forbeholder sig ret til at vedtage og ændre den fælles minimumsliste over lande, som anses for sikre oprindelseslande og listen over europæiske sikre tredjelande efter høringsproceduren, har det tilsidesat første led i artikel 67, stk. 5, EF, hvorefter proceduren med fælles beslutningstagen finder anvendelse, efter at bestemmelser, som fastlægger de grundlæggende principper og de fælles regler om asyl- og flygtningepolitik er blevet vedtaget. Rådet har ikke kompetence at fastsætte regler i en afledt retsakt om vedtagelse af efterfølgende afledte retsakter, for så vidt som disse ikke udgør gennemførelsesforanstaltninger.
   Desuden har Rådet ikke i tilstrækkelig omfang begrundet det forbehold om lovgivning, som er indeholdt i artikel 29, stk. 1 og 2, samt artikel 36, stk. 3, i direktiv 2005/85/EF, hvilket udgør en tilsidesættelse af en væsentlig formforskrift. Endelig har Rådet ikke opfyldt forpligtelsen i artikel 10 EF om loyalt samarbejde med Europa-Parlamentet, for så vidt som der i de anfægtede bestemmelser ses bort fra den rolle som medlovgiver som Europa-Parlamentet er tildelt i henhold til EF-traktaten, til trods for den lovgivningsmæssige beslutning af 27. september 2005, som blev truffet i forbindelse med det omhandlede direktivs høringsprocedure, og hvormed Europa-Parlamentet gjorde Rådet opmærksom på dette forhold.
   
      (1)  EUT L 326, s. 13.